
O Kimad to Pakayniay i Nipisaga' no Kawas 


1 I satapagan 'i, misaga' ko Kawas to kakarayan* ato 

hkal. 2 Itiya 'i, awaayho ko faco no sra. Awaayho 
ko maamaan. Maldef no nanom konini a sra a matahpo no 
to'man. Matayal* ko 'icel no Kawas i fafa'ed nonini. 
3 "Ka ira ko likat" han no Kawas 'i, sata'gad sato. 
ll Minegneg ko Kawas tonini a ta'gad 'i, rahker cigra. 
Saka, palacidek han nira ko ta'gad ato to'man. 5 O 


romi'ad han nira ko ta'gad. O dadaya han nira ko" 


to'man. Saka, ira ko dadaya, ira ko dafak. O saka 
ccay a romi'ad konini. 


*onini a kakarayan 'i, o mihaopay to fo'ifo'is ato 
cidal ato folad. | 
#matayal - madigol no 'icel no Kawas (ka'amis). 

3 Satapagan 1:6-16 


6, 7 "Kaira ko pala'eday to nanom," han no Kawas'i, 
lahci sa a malacinowas ko nanom. Masaga' no Kawas ko 
pala'eday to ifafa'eday ato ikala'noay a nanom. 80 
kakarayan* han nira ko kalala'ed. Saka, ira ko dadaya, 
ira ko dafak. O saka tosa a romi'ad konini. 


9 Kalaccay a masa'opo ko ikala'noay no kakarayan a 
nanom ta talahkal ko sra," han no Kawas 'i, lahci sa 
konini. 10 O kanatal han no Kawas ko sra. O riyar han 
nira ko masa'opoay a nanom. Minegneg ko Kawas tonini 
'i, rahker cigra. 11 Itiya'i, sowalen no Kawas ko sra, 
"Kao kalgawan no kaħirahira* no molgaway kiso to malo 
kasadakan no kahirahira no panay ato losay," han nira 
'i, lahci sa konini. 12 Saka, molgaw i sra ko kahira- 
hira no pinaloma ato “Kahirahira no losay. Mado'do 
nagra ko sa'osi no Kawas to malo pinagan nagra acihci. 
Minegneg ko Kawas tonini 'i, rahker cigra. 13 Saka, 
ira ko dadaya, ira ko dafak. O saka tolo a romi'ad 
konini. 


14 "Kaira ko likat | i kakarayan to kacipinagan to 
romi'ad to dadaya. O malo kacipinagan haca to kasasi- 
roma no pifolafolad ato romi'ad ato mihcaan. = Kalikat 
i kakarayan a pa'dil to hkal," han no Kawas 'i, lahci 
sa konini. 16 Mahaenay ko nipisaga' no Kawas to tosaay 
a tata'agay a likat. O cidal 'i, o citodogay to 


#kakarayan - karayan (Kaligko a kowan). 
*kahirahira (kawali), kalo iraira (ka'amis): 
kahairaira (Posko). 

romi'ad. O folad 'i, o citodogay to dadaya. Saga'en 
haca. no Kawas: kofo'ifo'is. 17 Itiraen nira 1 kakarayan 
konini a likat a papipa'dil to hkal, 18 a.citodog to 
romi'ad ato dadaya, a palagi to. ta'gad ato to'man. 


Minegneg ko Kawas tonini 'i, rahker cigra. 19 Saka, 
ira ko dadaya, ira ko dafak. O saka spat a romi'ad 
konini. 


20 Sowalen no Kawas ko nanom, "Kaira i tisowanan ko 
masaflaway a kahirahira no ma oy Kaira i fafa'ed 
ko kahirahira no ma'feray a 'ayam," han nira 'i, lahci 
sa konini. 21 Mahaenay ko pisaga' no Kawas to tata'agay 

a fao no riyar ato kahirahira no ma'oripay i nanom ato 


S no ma'feray a 'ayam. Mado'do nagra ko 
sa'osi no Kawas to malo pinagan nagra a ma'orip. Mi- 
negneg ko Kawas tonini. 'i, rahker sa cigra. 22 Saka, 


"Kamo o inanomay, kahofoc, kalnak, pildef to riyar. 
Kamo o ma'feray a 'ayam,  kalnak a mildef to sra," han 
nira a mipalmed. 23 Saka, ira ko dadaya, ira ko dafak. 
O saka lima a romi'ad konini. | 


24 Sowalen no Kawas ko sra "Kao ka'oripan no kahira- 
hira no fao kiso. Kaira ko pina'orip ato manafoyay i 
sra ato masamaamaanay a 'a'adopen. O dado'doen nagra 
ko satosi ako to malo pinagan nagra a ma'orip,"” han 
nira 'i, lahci sa konini. 25 Saka, do'doen no Kawas 
ko sa'osi nira to malo pinagan no 'a'adopen a misaga' 
i cagraan. Minegneg ko Kawas tonini 'i, rahker cigra. 


26 Sowal sa ko Kawas, "Saga'aw ita ko tamdaw to 

mileaday mirigiay titaanan. Ta papikowanen ita cagra to 
kahirahira no fotig ato ma'feray a 'ayam ato pina'orip 
ato polog no 'a'adopen ato kahirahira no manafoyay 
1 sra a fao," saan. 27 Saka, palcaden no Kawas to 
tireg nira ko pisaga' to tamdaw. Saga'en nira ko 
fa'inayan ato fafahian. 28 Sowal sa ko Kawas a palmed 
1 cagraan, "Kahofoc kamo a malnak ta mildef i hkal ko 
tloc namo. Ta papikowanenako kamo to sra. Papikowanen 
haca ako kamo to fotig ato ma'feray a 'ayam ato polog 
no fao. 29 Paflien ako kamo tonini a masamaamaanay a 
pinaloma ato losay to malo kakaenen namo. 30 O roma- 
sato, paflien ako to rgos ko polog no fao ato ma'feray 
a 'ayam to malo kakaenen nagra," han nira 'i, lahci 
sa konini. 31 Minegneg ko Kawas to nisaga'an nira a 
ma'min 'i, sarahker sa cigra. Saka, ira ko dadaya, 
ira ko dafak. O saka 'nem a romi'ad konini. 


2 Mahaenay ko nika lahci no nipisaga' no Kawas to 

Kakarayan ato hkal ato paro nonini. . 2 Saka pito a 
romi'ad 'i, malahci no Kawas ko tayal nira a ma'min. 
Saka, pasla'# cigra. 3 Palmeden no Kawas konini a saka 
pito a romi'ad a palafagcalay. Nawhani, itiya toya 
romi'ad a pahanhan cigra tona malahci ko pologno tayal 
nira a misaga'. 4 Matiniay ko nika dado'do no nipi- 
saga' no Kawas to kakarayan ato hkal. 


*pasla' - pahanhan (sifo'): pasa'sa' (ka'amis). 

O Itin Hananay a Pala 


Yo misaga' ko Tapag a Kawas to kakarayan ato hkal 
'i, 5 awaayho ko pinaloma, awaayho a molgaw ko panay. 
Nawhani, caayho pa'craden no Kawas, awaayho ko maomahay 
a tamdaw. 6 Nikawrira, mararid a ira ko nemnemt a 
masadak nai kmod no sra a misger to sra. 


Jl Nanoya, saga'en no Kawas to sra ko tamdaw a misa- 
faco. Iyofen nira i goso' noya nisafacoan nira to sra 
a tamdaw ko sakaci'orip a sasla'an. Saka, ma'oripto 
ko tamdaw. 


8 Palomaen no Tapag a Kawas ko losay i laloma' no 
Itin hananay a pala i kawali. Ta pakamaro'en nira 


itira koya nisaga'an nira a tamdaw. 9 Palgawen, palahad- 


en no Tapag a Kawas itira ko kahirahira no makapahay 
cihciay to ga'ayay a kaenen a losay. Ira i sifo' 
nonini ko ceay a sakaci'orip a kilag. Ira haca itira 
ko ccay a kilag to sakafana' no tamdaw a mihapinag to 
ga'ayay ato tatiihay. 


10 Ira ko pakayraay i Itin a 'alo a misger toya 
losay. Naitira a mala spat konini a 'alo. 11 O saka 
ccay a 'alo'i, o Pison hananay. O pakayraay a 
mitaliyok to Hafila hananay a kitakit konini. 12 Ira 
itira tora sra ko tada'kim. Ira haca itira ko tada- 
maanay a sata'os ato tadamaanay a fokloh. 13 O saka 


#nemnem - o roma a pifalic tonini ‘i, "o carofacof”. 

tosa a ‘alo 'i, o Kihog hananay. -O pakayraay a 
mitaliyok to Kos hananay a kitakit konini. 14 O saka 
tolo a 'alo i, o Tikolis hananay. O pakayraay i wali 
no Asiliya a kitakit ko rakat nonini. O saka spat a 
'alo 'i, o Iflati hananay. 


15 Pakamaro'en no Tapag a Kawas i Itin hananay a 
pala koya tamdaw. Pakamaomahen nira, papisimawen nira 
cigra itira. 16 Pasowal sa ko Tapag a Kawas toya tam- 
daw, "Ga'tayto kiso a komaen to hei nonini a losay a 


ma'min. 17 Nikawrira, onini a kilag to sakafana' a 
mihapinag to ga'ayay ato tatiihay 'i, aka ka komaen to 
hei nira. Ano komaen kiso 'i, caay ka 'ca kapatay 


kiso itiya toya romi'ad," han nira. 


18 Nanoya, harateg sa ko Tapag a Kawas, "Caay ka 
ga'ay a ceay ko tamdaw a ma'orip. Saga'aw ako ko ccay 
a matatodogay i cigraan a malo tihi nira to mamipadama 
i cigraan," saan. 19 Saka, oya nisaga'an no Tapag a 
Kawas to sra a misafaco a kahirahira no 'a'adopen ato 
kahirahira no ma'feray a 'ayam ‘i, patayraen nira i 
ka'ayaw noya tamdaw konini a papipagagan. Saka, 
pagaganen noya tamdaw ko kahirahira no 'a'adopen. 
Mahaenay ko sakacigagan no 'a'adopen a ma'min. 20 Yo 
pagagan koya tamdaw to kahirahira no 'a'adopen ato 
kahirahira no ma'feray a 'ayam'i, awaay ko matatodogay 
a malo tihi no tamdaw to mamipadama 1 cigraan. 


2l Saka, pakafoti'en no Tapag a Kawas koya tamdaw. 

Yo marda' a mafoti' cigra 'i, alaen no Tapag a Kawas 
ko ceay a fadowac nira. Ta patikoen nira a mitahpo to 


hei koya pialaan to fadowac. . 22 Onini a fadowac ko 
sapisafaco no Tapag a Kawas a misaga' to ccay a 


fafahian. Ta kriden nira konini a fafahian a patayra 
i ka'ayaw noya tamdaw. 


23 Itiya 'i, sowal sa koya tamdaw. "Ani:nito a ira 
kono mako a tatodog. O 'okak no 'okak ako, o hei no 
hei ako. O fafahian han ako cigra, nawhani, nanialaan 
cigra i takowanan o fa'inayan," saan. 24 Onini ko saka 
liyasen no tamdaw ko mama ato ina nira a malaccay ato 
fafahi nira. Malacaayto ko tireg noya tatosaay. 


25 Itiya 'i, o mawacayay konini a fa'inayan ato 
fafahi nira. Nikawrira, caayho ka fana' cagra to godo. 


O Piliyag no Tamdaw to Limo'ot no Kawas 


3 Itini i polog no nisaga'an no Tapag a Kawas a fao 
'i, O 'oner ko samafana'ay a misa'fit. Pasowal sa 
ko 'oner toya fafahian, "So'linay a milalag ko Kawas 
to kakomaen namo to hei no losay a ma'min saw?" han 
nira. 


2 Pasowal sa koya fafahian roya 'oner, "Maga'ayto 
kami a komaen to hci no losay a ma'min. 3 'Deg o hci 
noya isifo'ay no pala a ccay a kilag ko nilalagan no 
Kawas. Aka ka komaen, aka pitfig kamo. Ano miliyag 
Kamo 'i, o mamapatay kamo saan," han nira. 

4 Paca'of sa koya 'oner, "Man ca kira?* Caay ko 
mamapatay kamo. 50 sakasaan no Kawas'i, mafana' 
cigra to nika ano 'komaen kamo to hei nonini a kilag'i, 
O mana o Kawas kamo a mafana' a mihapinag to 
ga'ayay ato tatiihay sanay nira," han nira. 6 Minegneg 
koya fafahian tonini a hei. Makapah a negnegen, sapa- 
ka'so'an a kaenen, hato cacitaneg ko tamdaw saan cigra 
a ma'inal. Saka, peo' han nira a komaen. Paflien nira 
ko fa'inay nira. Saka, halo fa'inay nira a komaen. 
7 Nakomaen cagra 'i, mafana'to cagra. Tagsol a 
mahapinag nagra ko nika wacay no tireg nagra. Saka, 
solsolen nagra ko Pape no sokon a kilag to malo talip 
nagra. 

8 Itiya yo pisakalafianto ko cidal 'i, matgil nagra 
ko rakat no Tapag a Kawas i palosayan. Saka, limek sa 
cagra a miki'adig i kilakilagan. 9 Tahidag han no 
Kawas koya tamdaw a milkal, "Icowaay kiso?" han nira. 


10 Paca'of sa cigra, "Matgil ako ko rakat isoi 


palosayan saka, matalaw kako. Limek sato kako, nawhani, 
o mawacayay kako shan nira. 


ll Licay sa ko Kawas, "Cima ko pakafana'ayi 
tisowanan to nika wacay iso saw? Komaenay kiso toya 
nilalagan ako tisowanan a hci no kilag haw?" han nira. 


12 Paca'of sa koya tamdaw, "Oya nipaflian iso 1 


#Man ca kira? - o sowal aca nira kora. 

takowanan to malo tihi ako a fafahian ko mipafliay i 
takowanan to hei noya kilag saka, komaen kako," han nira. 


13 Sowal sa ko Tapag a Kawas toya fafahian, "Nawiro 
mahaen ko dmak iso saw?" han nira. 


Paca'of sa koya fafahian, "Masafana' no 'oner kako 
saka, komaen kako," han nira. 


O Nipipahapinag no Kawas to Raraw 


14 Saka, sowal sa ko Tapag a Kawas toya 'oner, NG 
mamatfoc kiso pakayni tonini a dmak. Itini i kalo 
'a'adopen a ma'min 'i, 'deg kiso a ceay ko mama'kak*. 
Anini kiso a misatapag ao tiyad ko sakaromakat iso. O 
srato ko malo kakaenen iso tagasa i tolas no 'orip iso. 
15 Pasasi'adaen ako kiso atoya fafahian. O papa- 
sasi'adaen ako ko tloc nira ato tloc iso. O sasti'en 
no tloc nira ko fogoh iso a mipelpel. O kakalaten iso 
ko satnok* nagra a midoka'," han nira. 


16 Pasowal sa ko Tapag a Kawas toya fafahian, "0 
tatogalen ako ko pisemsem iso a cipoyapoy. O mama'at'at 
kiso a mahofoc. Talacowa matini ko nipisemsem iso, 
nikawrira, magalef ko nika halifa'inay iso. Nikawrira, 
o mamakowan no fa'inay iso kiso," han nira. 


17 Pasowal sa ko Tapag a Kawas toya fa'inayan, "Tona 


“mama'kak - mamasmamatay (Fata' an); mapalafo (katimol). 
*satnok - sarokod (ka'amis). 

mido'do kiso to sowal no fafahi iso a komaen to 
nilalagan ako i tisowanan a hei no kilag saka,o 
mama'kak ko sra. O mamaroray kiso a matayal to malo 
kakaenen iso tagasa i tolas no 'orip iso. Nawhani, 
miliyag kiso to limo'ot ako. 18 O mamalgaw i sra ko 
cicka'ay a smot ato talod. O dateg i palapalaan ko 
kakaenen iso. 19 O mamaroray kiso, o cacifrag* kiso a 
matayal to sakaira no kakaenen iso tagasa i nika patay 
iso a minokay i sra. Nawhani, o nano nisafacoan to sra - 
kiso a misaga'. Saka, o maminokay iso i sra,” han nira. 


20 Ci Ifa* han ni Atam* ko nipipagagan to fafahi 
nira. Nawhani, o ina no tamdamdaw cigra. 21 O fages 
no 'a'adopen ko nisaga'an no Tapag a Kawas to malo 
sapariko' ci Ataman ato fafahi nira. 


Malaplap nai Itin ca Atam aci Ifa 

22 Nanoya, sowal sa ko Tapag a Kawas, "Milcad 
titaanan konini a tamdaw a mafana' a mihapinag to 
ga'ayay ato pala: O sakacaaw pida'oc nira a ma'orip 
saka, caay ka ga'ay a mipco' cigra a komaen to hci no 
sakaci'orip a kilag," saan. 23 Orasaka, laplap han no 
Tapag a Kawas koya tamdaw a pasadak nai Itin a omah. 
Pakamaomahen no Tapag a Kawas cigra to sra itira toya 


*cifrag - ifagat (Fata'an); cahiw (Kaligko): 
sino'ot (katimol). 

*Ifa - o ma'oripay sanay. 

*Atam - o tamdaw sanay. 

nano pisaga'an cigraan. 24 Namilaplap ko Tapag a Kawas 
to tamdaw nai Itin 'i, tlien nira i kawali no Itin ko 


mamisimaw a kirofim ato maliyonay a maregregay a fonos. 


Onini 'i, o sakacaaw piraod no tamdaw to sakaci'orip a 
kilag. l 

